《奉寄余廷心元帅是时出镇之舒州》
元代·成廷圭

保障江淮数十州，中流屹立见君侯。苍生几堕巅厓苦，白发因分社稷忧。

虮虱竟年生介胄，貂蝉今日出兜鍪。玉堂应有昌黎颂，刻在龙眠最上头。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。